cyanic-selkie/wikianc huggingface dataset:
زلزال د تركيا و سوريا 2023
هاد الزلزال تبعوه كتر من 2100 هزة رتيدادية، منها زلزال أخور ب درجة 7,5 غير ساعات موراه. ف 20 مارس 2023، وصل عدد الضحايا ديالو ل كتر من 57.300، منهوم 50.000 ف تركيا و كتر من 7200 ف سوريا. عدد لمجروحين فات 120.000 واحد. لعواصف التلجية و لبرد صعّبو لعمليات د لإنقاد. هاد الزلزال تسبب ف خسائر مادية كاتقدّر ب 84,1 مليار دولار، شّي لي كيجعلو من أكلف (من لكلفة) لكوارت لي دازو ف التاريخ لعصري.
وفيات د لأجانب
من غير لأتراك ف تركيا و السوريين ف سوريا، كاينين بزاف د الناس من جنسيات مختالفين لي ماتو ف هاد الزلازل، من بينهوم 20 مغريبي.
اللعاب لغاني كريستيان أتسو، لي كان دّا جايزة أحسن لعاب و جايزة أحسن بيت ف كاس إفريقيا 2015، مات ف هاد الزلزال ف تركيا، و تّلقات لجتة ديالو ف لأنقاض ف 18 فبراير 2023.
نوطات: <references group="lower-alpha"/>
1.000.000.000
1.000.000.000 ؤلا مليار (ب ) عدد طبيعي جا مور 999.999.999 و قبل من 1.000.000.001. ف لماط، مليار كيتّكتب شي مرات بشكل مختاصر 1\times10^9. لمزيودة لميترية ڭيڭا- ؤلا جيڭا كاتدل على شي عبرة مضروبة ف مليار (متلا 1 ڭيڭاميتر كاتساوي مليار ميترو).
مليار جات من لفرانساوية، ولاكين ف النڭليزية مليار كيتسمّى بليون، و ف لمشرق بزاف كيخدّمو هاد لكلمة. ف بعض اللوغات، بليون كاتعني 1000 مليار (تريليون).
لقياسات و لعبارات
تصغير|مقارنة ب الشوفان د [[قد|لأحجام ديال لقوى د 10 من 0|زيرو ل 9]]
مطلوع
لمعلومات لغدائية
كلا 350ڭ فيه لمعلومات تالية: لمطلوع على طريقة سطايفية: لمقادير: سميد، خميرة، ملحة، لما، تانخلطو سميدة و لما و تانزيدو لحليب فبلاصة لما و لملحا و تانزيدو لخميرة و تانعجنو حتى تخرج لينا عجينة طرية و تانقسمو لعجينة لدواور و تانشكلوها على شكل دواور وتانخليوها تخمر و تانطيبوها فطاجين تاع لمطلوع. لمطلوع عامر: تانحطو دڭيڭ و تانزيدو ليه لخميرة و لملحا و سانوج و تانعجنوه ف لما دافي و تاندلكوه و تانخليوه نص ساعة و لا ساعة، وتانقشرو لبصلة و ثوما و تانقسموهم مربعات و تانزيدو عليه لفلفلا و تايكون مقسوم دواور، و تانزيدو ماطيشة مصبرة و لهريسة و معيلقة لفلفلا باردة و زيتو نخليوها تقلا، و تاتخمر و تانزيدو عليها زيت و تاندلكوها و نقسموها دواور، تانحلو لقرصة لولا وتانحطو فوقها صوص و لعجينة تانية و تانوركو عليها من جناب، وتانحطوها فوق طاجين.
أحمد رضا تاڭناوتي
أحمد رضا تاڭناوتي (مزيود ف 5 أبريل 1996) كوايري مغريبي كيلعب ڭارديان معا لفرقة د لوداد لبيضاوي و لمونتخاب د لمغريب د كورة.
لكاريير معا لمونتاخاب
ف 2018، تّاڭناوتي تّستدعا باش يلعب معا لمونتاخاب ف كاس لعالم 2018 ف روسيا. ف 10 نونبر 2022 كان ف لّيستة لّخرانية ديال 26 لعّاب د لمونتاخاب ف كاس لعالم 2022 ف قطر.
1953
1953 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1953 ف لإيرا لعامة ؤ لفترة د بعد لميلاد، نمرة 53 ف لقرن 20، ؤ نمرة 4 ف لعقد ديال عوام 1950.
1953 كيوافق 1372-1373 ف تّقويم لهيجري ؤ 2903 ف تّقويم لأمازيغي ؤ 11953 ف تّقويم لهولوسيني.
1952
1952 هوّا عام مكبس ف تّقويم لڭريڭوري بدا نهار تلات ؤ سالا نهار لاربع. هوّا لعام نمرة 1952 ف لإيرا لعامة ؤ لفترة د بعد لميلاد، نمرة 52 ف لقرن 20، ؤ نمرة 3 ف لعقد ديال عوام 1950.
1952 كيوافق 1371-1372 ف تّقويم لهيجري ؤ 2902 ف تّقويم لأمازيغي ؤ 11952 ف تّقويم لهولوسيني.
بلال لخنوس
بلال لخنوس، تولد ف 10 ماي 2004، هو كوايري مغريبي كيلعب ف لوسط معا لفرقة د جينك ف بلجيكا ؤ لمونتخاب د لمغريب قل من 20 عام.
حياتو
تولد لخنوس ف سترومبيك-بيڤير، ؤ كبر ف ڤيلڤورد ف لجيهة لفلامانية د بلجيكا.
لكاريير ف لفراقي
تكوّن لخنوس معا أندرلخت، قبل ما ينتاقل ل جينك ف 2019. ف 24 يوليوز 2020 سنا أول كونطرة حتيرافية ليه. دار لبدية ديالو ف لبوطولة ف 21 ماي 2022 ضد لفرقة د ميخيلين.
لكاريير معا لمونتخاب
تولد لخنوس ف بلجيكا، ؤ عندو أصل مغريبي. مورما لعب لخنوس معا لكاطيڭوريات د صغار د بلجيكا، بدا يمتل لمغريب ف 2021 معا لمونتخاب د قل من 20 لعام.
ف 10 نونبر 2022، تختار ف ليستة د 26 لعّاب ف لمونتخاب لمغريبي لي غادي تشارك ف كاس لعالام 2022 ف قطر.
إدڭار دي ڤال
إدڭار أليكسيي روبرت فون ڤال (23 غشت 1867 - 9 مارس 1948) كان أستاد د لماط و لفيزيك و لانڭويست ألماني أصلو من لبلطيق. دي ڤال معروف بزاف حيت ختارع اللوغة الصطيناعية إنتيرلينڭوي.
حياتو
قرا ف جامعة سان پيطيرسبورڭ، و دوّز السربيس لعسكاري ف الجيش لإمبراطوري الروسي. موراها ولّا أستاد ف مدينة طالين. مابين 1939 و 1941، ف لوقت ديال لحرب لعالمية الجاوجة أغلبية د لألمان لبلطيقيين هاجرو، ولاكين دي ڤال قرر باش يبقى. ملي حتلو النازيين إسطونيا، شدوه و حطوه ف سبيطار د لحمّاق حيت ڭالو بلي كان كيعاني من لخرف، و تماك فين بقى تا مات ف 1948.
سپايدرمان
سپايدرمان ولا الرجل العنكبوت (بالإنجليزية: Spider-Man) شخصية خيالية خارقة كاينا فالكتوب الميريكانية المصورة لي تاتنشرها مارفل كومكس. تڭادات شخصية من الكاتب المحرر ستان لي والكاتب الفنان ستيف ديتكو، وبانت أول مرة فالكتاب الهزلي تاع رسوم المصورة أميزينغ فانتازي العدد 15 (أغسطس 1962) فالعصر الفضي تاع الكتب الهزلية. لي وديتكو صوروا شخصية بلي راه يتيم تترعاه عمتو ماري وعمو بن فمدينة نيويورك، وتايعضو عنكبوت وتيعطيه قوة خارقة وخفة فالحركة، و القدرة باش يطلع فالحيوط والسطوحا، وحاسة تيحس بيها بالخطر.
قصة شخصية
سميتو بالولادة پيتر بنجامين پاركر مات باه بالغدر ومن لبعد عاش مع عمتو حياة زوينة وملي كان فواحد رحلة تاع الجامعة عطو عنكبوت معدلين ليه الجينات وهو يعطيه قدرات خاصة وخارقة للقدرة البشرية وم هنا بدات قصة الفيلم بالأجزاء 3 :
سپايدرمان (فيلم 2002) و سپايدرمان 2 (فيلم) و سپايدرمان 3 (فيلم).
والفيلم لاخر : الرجل العنكبوت المذهل (فيلم) و الرجل العنكبوت المذهل 2 (فيلم).
والفيلم تاع عالم مارڤل سينيمائي : سپايدرمان: العودة للوطن و سپايدرمان: بعيدا عن الوطن و سپايدرمان: لا عودة إلى الديار.
عباس
هادي صفحة د التوضيح، كلمة عباس يمكن يكونو عندها هاد لمعاني:
روسيا
لفيديرالية د روسيا ولا ليتيحاد الروسي ولا روسيا (ب الروسية Российская Федерация، روسيسكايا فيديراتسيا) هي واحد لبلاد جات فالشمال د آسيا ؤ شّمال شّرقي د أوروپا. روسيا هي أكبر بلاد ف لعالم من جيهت لمساحة، اللي هي كتر من 17 مليون كم²، و تيسكنو فيها شويا كتر من 146 مليون د الناس. حيت روسيا بلاد كبيرة بزاف، كيحدًوها بزاف د لبلدان من لغرب ومن لجنوب. هاد لبلدان هوما: النورڤيج، فينلاندا، إسطونيا، لاتڤيا، ليتوانيا، پولونيا، بيلاروسيا، أوكرانيا، جورجيا، آزيربايدجان، كازاخيستان، الشينوا، مونݣوليا و كوريا الشمالية.
لجمهورية د روسيا هي فيديرالية فيها 85 كيان تيحادي (كيتسماو أوبلاسط) بحال لجمهوريات لمحلية ولا لأقاليم، اللي عندها لبرلمان و لحوكومات لمحلية ديالها. لعاصمة د روسيا هي موسكو، وهي لمقر د لحكومة لمركزية. لفلوس ديالها هي الروبل، الرئيس ديالها هو ڤلاديمير پوتين.
روسيا هي واحد لبلاد اللي أترات فلمسار د لعالم من بزاف د الجوايه. فلقرن 18 كانت لإمبراطورية د روسيا كبيرة لدرجة تعتابرات تالت أكبر إمبراطورية فالتاريخ.
ف عام 1922، كانت روسيا من لمؤسسين ديال ليتيحاد السوڤياتي، اللي كان هو لمنافس د ميريكان وقت لحرب لباردة. ف 1991 طاح ليتيحاد السوڤياتي وخرجو منو بزاف د لجمهوريات، منها جمهورية روسيا ليتيحادية كيما كانعرفوها دابا.
لأصل د سّمية
كلمة "روسيا" جات ف لأصل من سّمية ديال شعب "رّوس" لي كانو جماعة د نّورديين هاجرو من لمنطقة د سّويد ديال دابا، مابين لقرن 8 ؤ لقرن 11 ميلادي، ؤ أسسو دولة كيسمّيوها تّوارخيا "روس لكيڤية". هاد دّولة تقسمات ل دويلات، لي دابا كانلقاو ف ؤكرانيا ؤ بيلاروسيا، ؤ وحدة منهوم لي كانت كاتسمّا ، روسكايا زيمليا، تطورات ل روسيا لي كانعرفو دابا. ملي تأسسات دّوكية لكبيرة د موسكو، بعض لمناطق لي كانت تابعة ل إمارة روس لكييڤية بدات كاتخدّم سّمية ليونانية ديال لبلاد د رّواسا، لي هيّا (روصيا)، ؤ هاد لموصطلح تعمم ؤ بدا كيتخدّم على لبلاد لي كانعرفوها دابا ب روسيا.
سّكان
روسيا فيها تنوع إتني كبير بزاف. أغلبية د سّكان هوما رواسا ب لإتنية، ولاكين كاينين كتر من 120 إتنية خرة، لي كيهضرو ب بزاف د لّوغات ؤ كيتبعو أديان ؤ تقاليد تقافية مختالفة. أغلبية د سّكان عايشين ف طّرف لؤروپي د روسيا، سيرتو ف جوايه موسكو. كاينين بزاف د رّواسا ف طّرف لأسياوي حتا هوّا، ؤ من لقرن 17، كانو ديجا ناس ناطقين ب رّوسية كيهاجرو جيهت شّرق ل سيبيريا، شّي لي خلا مدون ڤلاديڤوسطوك ؤ إيركوتسك يزداهرو دابا.
تال عام 1000
بزاف د شّعوب دازو من لمنطقة لي فيها دابا روسيا، من عصور قبلتاريخية، سيرتو من لألفية تّانية قبل لميلاد، بحال شعوب هندوؤروپية، شعوب ؤرال-ألطائية ؤ غيرهوم. ف لعصور لقديمة، بانو مستعمرات إيرانية ؤ يونانية ف لمنطقة لي دابا كاينة ف ؤكرانيا. هاد لإمبراطوريات على ما كيبان ستاغلو لغابات ف لمنطقة مابين جبال لؤرال ؤ واد لڤولݣا ل أغراض قتيصادية، ولاكين ماكيبانش بلي خلاو شي أتار موهيمين تماك. مابين لقرن 4 ؤ لقرن 9 ميلادي، لقبايل د لهان، لأڤار، لݣواوطا ؤ لماݣيار (لهنݣاريين لقدام)، دازو من هاد لمناطق، ولاكين حتا هوما ماكيبانش بلي دارو شي تأتير على سّلاڤيين لي كانو بداو كينتاشرو ؤ كيستاقرو تماك. ف لقرن تّاسع، ب تّأتير د لمجي ديال تجار من شمال ؤروپا ؤ شّرق لأوسط، غادي يطراو تحولات موهيمة ف لمجتمع سّلاڤي على لمستويات لقتيصادية، جّتيماعية ؤ سّياسية. بزاف د هاد تّجار كانو خدامين ف مؤسسات تيجارية لي لمقر ديالها كان ف شمال إيران ؤ شمال إفريقيا.
ف جوايه 830 كيبان أول حاكم ديال رّوس، لي أصلهوم من سكانديناڤيا، سيرتو سّويد، ؤ لي كان لّقب ديالو خاݣان ؤلا خان ؤ دكروه مصادر إسلامية ؤ غربية. هاد دّولة لي كانت ف جوايه مدينة ريازان لي كاينة دابا ف روسيا، تقدر تّعتابر لجدة لّولة ديال روس لكيڤية ؤ من بعد ديالت روسيا لحالية. رّوس لقدام معا جماعات سكانديناڤية خرة غادي يوسّعو تيريطوار ديالهوم، ؤ غادي يديرو هجومات على طّرقان نّهرية لي كيدّيو ل إسطانبول ؤ بغداد. هاد سّكانديناڤيين كانو معروفين ب سميت لڤارانݣيين، لي كانو كينتاميو ل قبايل ؤ فاميلات مختالفة ؤ متصارعة بيناتها. واحد من أهم شّخصيات د لڤارانݣيين هوّا أمير سميتو روريك، لي أسس سلالة لي حكمات بزاف د مناطق ديال سّلاڤيين شّرقيين حتال 1598. شّقوفا د لفلوس لي أصلهوم من شّرق لأوسط، ؤ لي وصلو تال سكانديناڤيا كيدلو على تيجارة مزداهرة، ؤ كاينين أدلة مكتوبة ديال هوجومات د لڤارانݣيين على إسطانبول ؤ شمال لقوقاز، ؤ توسعات لي طرات سيرتو مابين عوام 900 ؤ 930.
مابين عوام 930 ؤ 1000، غادي يسيطرو ڤارانݣيين من منطقة نوڤݣورود على سّلطة، ؤ غادي يطورو تّيجارة ف لمنطقة مابين لبلطيق ؤ لبحر لكحل. دّور ديال لڤارانݣيين ف تأسيس إمارة روس لكيڤية محط نيقاش مابين تّوارخيا. تّوارخيا رّواسا كيميلو ل تقليل ؤلا ݣاع تجاهل دّور ديالهوم، ف لوقت لي تّوارخيا لغربيين كيميلو ل موبالغة دّور ديالهوم.
إمارة كييڤ
ڤلاديمير لّول كان لعب دور كبير ف تنصير سّلاڤيين تحت لكنيسة لؤرطودوكسية شّرقية، ؤ أسس أول قانون سلاڤي شرقي. ب طّيحة ديال كييڤ ف يد لمنݣول، غادي يستاقلو مناطق من إمارة روس لكييڤية، من بينهوم جمهورية نوڤݣورود لي غادي تبقا مزداهرة، ولاكين وخا داكشي غادي تبقا تحت تّهديد لمنݣولي، ؤ كاتخلص ضّرايب ل لمنݣول حتال 1480. حدا جمهورية نوڤݣورود، غادي تبان بشوية بشوية واحد لإمارة مستاقلة سميتها دوكية ڤلاديمير، لي غادي تولي وحدة من لمنافسين سّياسيين ؤ تّيجاريين ديالها، ؤ لي فيها غادي تطور مدينة جديدة سميتها موسكو.
دّوكية لكبيرة د موسكو
ف لوقت د لفوتوحات لمنݣولية، كانت موسكو مدينة تيجارية ماعندهاش أهمية كبيرة كاتّواجد ف لهامش ديال منطقة "دوكية ڤلاديمير". لموضع ديالها عطاها حيماية نسبية من لهجومات د لمنݣول، ؤ لويدان لي حداها عطاوها أكصي ل منطقة لبلطيق، لبحر لكحل ؤ لقوقاز. من لّخر د لقرن 13، توالاو على لحكم ديال لإمارة جّديدة لي لعاصيمة ديالها موسكو، ؤ كاتسما دّوكية لكبيرة د موسكو، ؤلا موسكوڤيا، عاداد ديال لحكّام من سّلالة د روريك. هد لحكّام، من دانيل أليكساندروڤيتش ؤ ولدو إيڤان لّول، كان عندهوم طموح كبير باش يطلّعو لأهمية د لمدينة ؤ لإمارة ديالهوم. إيڤان لّول دار تّيفاق معا لمنݣول لي عطاه متيازات خاصة ضد لمنافسين ديالو. ف لقرن 14، لؤمارا د موسكوڤيا وسعو تيريطوار ديالهوم، سيرتو إيڤان تّالت لعاضيم لي فتح لمناطق د تڤير ؤ نوڤݣورود، ؤ ضم أجزاء منهوم ل لإمارة ديالو.
حتال لعهد ديال إيڤان تّالت، كانو لؤمارا ديال سلالة روريك حكّام رئيسيين ديال موسكوڤيا، ولاكين ديما ف إطار تحالفات، ؤ سّلطة ديالهوم كانت قابلة ل نّيقاش. ولاكين إيڤان تّالت غادي يبدّل هادشي، فاش غادي يفرض سّلطة ديالو على لؤمارا لخرين د موسكوڤيا، ؤ غادي يخلّيهوم يعتارفو بيه ؤ ب لخولافا ديالو كا حكّام ؤطوقراطيين ف جميع لميادين (عسكارية، سياسية، قتيصادية) ؤ غادي يكون أول حاكم روسي كياخد لّقب ديال "تصار"، لموقابيل ديال قيصر ؤلا إمبراطور، ؤ "حاكم د رّواسا كاملين".
روسيا تّصارية
لّقب د تصار غادي يتوكّد فاش إيڤان تّالت تجوج ب صوفيا پالايلوجينا، لي كانت أميرة بيزنطية ؤ بنت خو لإمبراطور لبيزنطي لّخراني، ؤ لقصر د لحاكم لموسكوڤي غادي ينقل ؤ يبدا يخدّم جميع طّقوس، لموصطلحات ؤ رّموز لإمبراطورية لبيزنطية. حفيدو إيڤان رّابع لخلاع غادي يتبّت لّقب د تصار، ب موباركة رسمية ديال لكنيسة لؤرطودوكسية. سّقوط ديال لقسطنطينية (دابا إسطانبول) ف يد لعتمانيين خلا تّصار د موسكوڤيا لحاكم لوحيد لي عندو أحقية ف لّقب ديال إمبراطور ف لعالم لمسيحي، علّاقل من لمنضور ديال لكنيسة لؤرطودوكسية. موسكو براسها ولات كاتسمّا "روما تّالتة" (بعد روما ؤ لقسطنطينية)، ؤ هاد تّصور غادي يكون عندو تأتير كبير على تّقافة د روسيا ؤ لوجدان د رّواسا ف لقرون لي جاو.
معا لّخر د لقرن 16، كانت موسكوڤيا توسّعات شرق جبال لؤرال. ولاكين لحروب ديالها ضد تحالف ديال مملكة پولونيا، دّوكية لكبيرة د ليتوانيا، مملكة سّويد ؤ لمملكة دّانونورڤيجية، لي تسمّات "لحروب لّيڤونية"، أدّات ل إضعافها، ؤ سقوط سّلالة د روريك، ؤ طّلوع ديال سلالة حاكمة جديدة هيّا سلالة رومانوڤ.
لفاميلة د رومانوڤ كانت طلعات ل لواجهة ملي تناسبو معا سّلالة د روريك، ب جواج تّصار إيڤان رّابع لخلّاع ب أناسطازيا رومانوڤا. سّلالة د روريك غادي تحبس ملي مات فيودور لّول ف 1598، ؤ موراها غادي تنوض لفوضا ف لبلاد، ب تتابع ديال شحال من مدّعي د لحكم، أغلبية مدعومين من دوال خرين، بحال سّويد ؤلا پولونيا. ف 21 فبراير 1613، لمجلس لفيودالي رّوسي غادي يختار مخاييل رومانوڤ كا تصار د روسيا ؤ لحالة غادي تبدا تستاقر مرة خرة.
هاد سّتيقرار كان سبابو سيرتو تّصاعد ديال لقوة د لكنيسة لؤرطودوكسية رّوسية، لي شي أفراد من رّومانوڤ كان عندهوم مناصب عالية فيها، ؤ لفعالية ديال لجهاز لإداري رّوسي لي كان خدّام مزيان حتا ف لفترات د لقلاقل.
لإمبراطورية رّوسية
تصغير|تّوسعات ديال روسيا من عام 1300 تال 1945 ف 1721، تّصار پيوطر لعاضيم زاد ل راسو لّقب د إمبراطور، ؤ بدّل سّمية د لبلاد رسميّا من موسكوڤيا ل "لإمبراطورية رّوسية". وخا لإصلاحات لي بداها پيوطر لّول (لعاضيم) ردات روسيا من أقوى لبلدان ف ؤروپا، سّتيمرارية ديال نّيضام لفيودالي، لي كيخلي لقتيصاد معتامد بزاف على لفلاحة، ؤ كيخلي لفلاحين خدّامين بحال لعبيد عند نّوبالا، أدّا ل تزايد لفرق ف لقوة لقتيصادية ؤ سّياسية مابين روسيا ؤ ؤروپا لغربية، سيرتو مورا تورة صّيناعية.
لقرن 19 ؤ لبدية د لقرن 20 كانت فترة د لأزمة ف روسيا. من غير تّطور طّيكنولوجي لي عرفو لغرب ؤ لي تخلفات عليه روسيا، بداو كيبانو دوال قوية حداها، بحال ألمانيا لي وحّدها بيسمارك ف سّتينات د لقرن 19، جّاپون لي دازت من إصلاحات لمييجي د 1868 ؤ ولات دولة متقدمة، ؤ لميريكان لي خرجات من لحرب لأهلية شادة تيساع كبر ؤ قوية. وخا كانت روسيا إمبراطورية كبيرة لي باقة ف طور تّوسع، ماقدراتش تجينيري قدر كافي د لموارد لمالية باش لفينونسي صيناعة عصرية لي تقدر تجاري لبلدان لغربية ؤلا علّاقل تنافسهوم تيجارياً. روسيا كانت ف واحد دّيليما بحيت يلا مشات ف تطور قتيصادي سريع بزاف غادي يأدي ل مشاكل داخيلية ؤ تورات، ؤ تطور تقيل بزاف غادي يردها معتامدة قتيصادياً بشكل كبير على لبلدان لمتقدمة. وخا داكشي هاد لفترة عرفات تحولات موهيمة على لمستوى سّياسي ؤ لفيكري، ؤ حتا ف تّقافة ؤ لأداب ؤ لموسيقا ؤ لفن ؤ لعولوم.
ف لبدية د لقرن 20، دخلات روسيا ف حرب معا جّاپون، لي غادي تأدي ل تورة داخيلية ف 1905. ؤ ف 1914 تجرّات بسباب تّحالفات ديالها ل لحرب لعالمية لولة، لي ماكانش مستاعدة ليها، شّي لي غادي يزيد يأزّم لوضعية ف لمجتمع رّوسي، ؤ غادي يأدّي ل تّورة رّوسية د 1917 لي معروفة ب تّورة لبولشوڤية. هاد تّورة بداوها ناشيطين يساريين لي كانو متأترين ب أفكار كارل ماركس ؤ قضات على نّيضام تّصاري ؤ لحكم ديال فاميلة رومانوڤ لي دام 3 د لقرون.
تّورة لبولشوڤية ؤ لحرب لأهلية
هنا ولّا لحكم متقاسم مابين لحوكومة لمؤقاتة، لي كانت كاتمتل لمصالح د طّبقة لمتوسطة ؤ لبرجوازيين، ؤ "سّوڤييط د پيطروݣراد" لي كانت كاتمتّل لعمال ؤ طّبقة لفقيرة. هاد لّخرة ماكانتش ف لّول معارضة ل لحوكومة، ؤ ب لعكس دعات لأعضاء ديالها، من عمال ؤ عساكريا، باش يطيعو رؤاسا ؤ شّيفان ديالهوم طالمّا لأوامر ماكاتّعارضش معا لمبادئ شّتيراكية. لحوكومة من جيهتها بغات تدير سيستيم د لحكم بحال ف لغرب، ؤ عطات حرية د تّعبير، ؤ د صّحافة ؤ د دّين. مي ف ضرف شهورا، لوضعية زادت تأزّمات ؤ شحال من وزير ستاقلّ، ف لوقت لي لحرب ماكانتش غادة مزيان. ف أبريل 1917، لينين رجع ل روسيا، بعدما كان ساكن ف سويسرا. ؤ بدا كيحشد لأتباع ديالو باش يديرو تورة ضد لحوكومة. ف لأصل كانو جوج جماعات ف سّوڤييط د پيطروݣراد، لمينشيڤيك، لي كيمتّلو شتيراكيين معتادلين، ؤ لبولشيڤيك، لي عندهوم توجه توري. رّجوع د لينين قوّا لبولشيڤيك ؤ زاد ف لأعداد ديالهوم. ف يوليوز 1917، ناضو حتيجاجات تورية كبيرة د لعمال، لي دهشرات حتا لبولشيڤيك ؤ ماكانوش مستاعدين ليها. لحوكومة قدات تقمع هاد تّضاهرات، ؤ شدّات ليون طروتسكي، لي كان شّاف د لمينشيڤيك، ف لحبس، ؤ لينين هرب ل فينلاندا.
ف شتنبر، ليمينيين لموحافضين حتا هوما ناضو ضد لحوكومة لمؤقاتة لي كان كيقودها أليكسانر كيرينسكي، لي هوّا براسو كان يساري شتيراكي، ؤ حاولو ياخدو سّلطة ب نقيلاب عسكاري. كيرينسكي لي كان جمّد لأنشطة د لبولشيڤيين، رفع هاد لمنع، ؤ هادشي خلا لعمال باش يديرو شرع يدّيهوم ؤ يوقّفو نّقيلاب، لي كان كيقودو لجينيرال لاڤر كورنيلوڤ.
ف لخريف د 1917، شّعبية د لحوكومة لمؤقاتة كانت طاحت، ؤ لعمال ؤ لفلاحين بداو كيسيطرو على لوزينات ؤ لأراضي د لفلاحة من عند لملّاك لبرجوازيين، ب نتيخاب مومتيلين ديالهوم لي يتكلّفو ب تّسيير. ف هاد لفترة نيت، لبولشيڤيين كان ولا عندهوم تأتير كبير ف پيطروݣراد ؤ موسكو. ف أكتوبر 1917، لينين رجع ل روسيا، ؤ قدر يقنع لّجنة لمركازية لبولشيڤية بلي لماخدة د سّلطة ماغاديش تكون ب سّلم، ؤ بلي ضاروري يهزو سّلاح ضد لحوكومة. طروتسكي، لي كان خرج من لحبس، سيطر معا جماعتو على لقشلة لعسكارية د پيطروݣراد، ؤ بهادشي ضمن ل جماعتو سّلاح، ؤ حرم لحوكومة من أهم ديپو د سّلاح ف لبلاد. تّورة لبولشيڤية بدات بصّح ف 6 نونبر 1917، ملي رّايس د لحوكومة كيرينسكي حاول يمنع صّحافة لبولشيڤية. هادشي عتابروه لبولشيڤيين حاراكة ضدتورية، ؤ ستاغلو لفرصة باش يسيطرو على لمباني د لحوكومة ف نفس نّهار. ف 7 نونبر، لينين علن على طّيحة د لحوكومة لمؤقاتة. كيرينسكي حاول ينضّم مقاومة برا لعاصيمة، ولاكين ماصدقاتش ليه، ؤ ضطر باش يهرب من روسيا. ف ضرف سيمانات كانو لبولشيڤيين سيطرو على موسكو بشكل فيعلي، ؤ شدو سّلطة. باش يقدر يركّز على لوضعية ف دّاخل، لينين ضطر يسني موعاهدة د توقاف تّير د لقرطاس معا ألمانيا، لي تخلّات فيها روسيا على لمناطق د لبلطيق، پولونيا، ؤ ؤكرانيا ل ألمانيا، ؤ شي مناطق من لقوقاز ل لإمبراطورية لعتمانية. لعاصيمة پيطروݣراد ديك سّاع ولات قريبة بزاف ل لحدود جّديدة د روسيا، ؤ هادشي خلا لحوكومة د لبولشيڤيين تحوّل لعاصيمة ل موسكو.
ف أبريل 1918، بدات حرب أهلية ف روسيا، لي تواجهات فيها قوّات ضدشيوعية، كيقودوها ضبّاط من لعسكر تّصاري لقديم، ؤ لي تسمّاو لجيش لبيض، ؤ لقوات د شّيوعيين ب لقيادة د ليون طروتسكي لي ولا كوميسار د لحرب ف لحوكومة، لي تسماو لجيش لحمر. هاد لحرب كانت مصيرية ؤ حددات لموستقبال د روسيا ف لعقود لي تبعاتها. لجيش لبيض كان مدعوم من طاراف لبلدان لي كانو حولافا د روسيا ف لحرب لعالمية، لي هوما فرانسا، بريطانيا ؤ لميريكان، لي نزّلو عساكريا ديالهوم ف روسيا باش يدعمو لبرجوازيين. لحولافا كانو خايفين تنوض تورة شتيراكية عالمية. لجيش لبيض لي كان مشتّت جغرافياً ؤ إيديولوجياً، خسر ف معراكة مورا معراكة قدّام لجيش لحمر، ؤ لحولافا لي شعوبهوم عيّاتهوم لحرب ضطرو يسحبو لقوات ديالهوم من روسيا. معا لمجي د عام 1922، كانو شّيوعيين ربحو لحرب. ولاكين باش يقضيو على جميع شكال لموعارضة ف روسيا، حيّدو جميع لإصلاحات لي كانت دارت لحوكومة لمؤقتة د كيرينسكي، ؤ قمعو لحريات ب شكالها.
ف نفس لوقت ؤ لحرب لأهلية شاعلة، روسيا حاولات ترد لأراضي لي تخلات عليهوم ل ألمانيا، ؤ قدرات تشد بيلاروسيا (ف يناير 1919)، ؤكرانيا (مارس 1919)، أزيربيدجان (أبريل 1920)، أرمينيا (نونبر 1920)، ؤ جورجيا (مارس 1921). ولاكين ماقدّاش ترد لمناطق د لبلطيق لي بانو فيها جمهوريات جديدة د لاتڤيا، إسطونيا ؤ ليتوانيا. فينلاندا لي عتارفات بيها روسيا ف دجنبر 1917، ؤ پولونيا، لي تولدات من جديد بعد جوج قرون د سّيطرة رّوسية، قدرو يحافضو على سّتيقلالية ديالهوم.
ف دجنبر 1922، باش يتجنّب مطايفة معا لقوميين د كلا بلاد لي ولات تابعة ل روسيا، ؤ ف نفس لوقت مايعطيهومش ستيقلالية كاملة، لحيزب شّيوعي سنا تّيفاقية لي أسسات ليتيحاد سّوڤياتي. لبلدان على لحافة د هاد ليتيحاد لفيديرالي كانت كاتمتّع ب ستيقلالية تقافية ؤ عندها حوكومة شيوعية ديالها، ولاكين ف سّياسة ؤ ليقتيصاد كانو تابعين ل سّلطة لمركزية لي كاينة ف موسكو، لي مشكّلة ف أغلبيتها من رواسا. معا لمجي د عام 1936، كانو 11 دولة فيديرالية ف ليتيحاد سّوڤياتي.
ليتيحاد سّوڤياتي
لفترة د لحرب لأهلية عرفات سياسات قمعية لي تسمّات "شّيوعية د لحرب" (يعني سّياسات شّيوعية ف لفترة د لحرب لأهلية)، ؤ لي أدّات ل تورات داخلية من طاراف لعمال ب راسهوم، بسباب نّهيار د لقتيصاد. رّوبل طاحت قيمتو ل درجة بلي نّاس ولاو كيشدّو لخلصة ب لماكلة، حيت لفلوس مابقات عندهوم تا قيمة. لحيزب شيوعي لبولشوڤي، لي دابا ولا حاكم بوحدو حيّد لمسؤولين لي نتاخبوهوم لعمّال باش يسيّرو لوزينات، ؤ دار بلاصتهوم خوبارا ف تّسيير باش ترجع لإنتاجية صّيناعية كي كانت. لينين حبس "شّيوعية د لحرب" ؤ بدا مجموعة د لإصلاحات لي شي وحدين منهوم كانو ضد لمبادئ د شّيوعية، بحال ميلكية خاصة محدودة. ولاكين هاد لإصلاحات حبسو ملي مات على غفلة ف 1924. تّابع ديالو، جوزيف سطالين كانت عندو شوفة خرة ل تسيير لبلاد.
جينديبو
جينديبو هوّا ماليك عربي ديال مملكة قيدار لي كان شارك ف معراكة قرقار ف تحالف ديال 12 مملكة ضد لإمبراطورية لأشورية جّديدة ف 853 قبل لميلاد. جينديبو هوّا أول شخص معروف ف تّاريخ كيتّوصف ب "لعربي"، ؤ نّصبة د كورخ لأشورية لي تّدكر فيها هيّا أقدم وتيقة كاتستعمل كلمة "عرب" كا مجموعة بشرية مستاقلة.
جينديبو غالبا كان من شمال لݣزيرة لعربية، ؤ يقدر يكون شارك ف معراكة قرقار باش يدافع على مصالحو ضد نتيصار محتامل ديال لإمبراطور لأشوري شالمانيسر تّالت، سيرتو تّهديد لي يقدر يشكّلو ل طّرقان د لقوافل تّيجارية. على حساب نّصبة لأشورية لي كاتوصف لمعراكة، جينديبو شارك فيها ب 1000 جمل.
من بين لحولافا ديالو ف لمعراكة كاين لماليك لأرامي بن هاداد تّاني، ؤ لماليك ليهودي أهاب. من غير هادشي، مامعروف والو على جينديبو ؤ على لعرب ف زمانو.
محمد بوزوبع (سياسي)
محمد بوزوبع (تولد ف 1 يناير 1939 ف مكناس - مات ف 16 نونبر 2007 ف الرباط) كان سياسي و محامي مغريبي. كان داخل مع لحزب د لتيحاد لشتيراكي د لقوات شعبية.
بوزوبع كان وزير بزاف د لمرات، منها وزير د لعلاقات مع لبرلمان (1998 -2000 و 2000 - 2002) و وزير د لعدل (2002 - 2007). ف 1973 كان هو لكاتب لعام د لهيئة د لمحامين د الرباط، و دخل للبرلمان ف 1984.
ڤيندهوك
ڤيندهوك ولاّ ويندهوك (بلينڭليزية: Windhoek - بلألمانية: Windhuk) هي لعاصمة ؤ أكبر مدينة ف ناميبيا. جات ف لوسط د لبلاد، ف لهضاب د خوماس، و لإرتفاع ديالها جوايه 1700 ميطرو.
تأسسات لمدينة ف 1840 من يونكر آفريكانر، اللي كان هو لقايد د لقبيلة د أورلام. تهدمات لمدينة مورا شي حروب وعاود بناوها لمستعمرين لألمانيين ف 1890 و قادّو فيها الطرقان و الديور. تيسكنو ف ڤيندهوك تقريبا 450.000 واحد، و فيها أكبر مطار دولي ف لبلاد.
سنوات لقرطاس
وصلة=https://ar.wikipedia.org/wiki/%D9%85%D9%84%D9%81:Hassan_of_Morocco_1978.jpg|تصغير|255x255بك|ا [[لحسن التاني|لحسن الثاني ف عام 1978.]]سنوات الجمر ؤلا سنوات لقرطاس و الجمر (ب لعربية سنوات الرصاص), هو مصطلح لي متداول ما بين الفرق السياسية و الصحفية لي مستقلة ومتعارضة فالمملكة لمغربية, و كيعنيو بيه لفترة لي كانت ما بين الستينات و ا لتمانينات حتى للبداية ديال تسعينات من ا لقرن العشرين. ديك الحقبة التاريخية, عرفات بزاف ديال لإنتهاكات د النظام المغربي فداك لوقت، حيت كانت كتخفي و تعتاقل و تعدب لمعارضين للنظام بلا محاكمة, و كانت نتيجة ديل عدة إنقلابات لي تعرفات بيها ديك لفترة, و من بين لإنقلابات لي معروفين كاين إنقلاب الصخيرات لي كان إنقلاب عسكاري هجمو فيه على لقصر د الملك الراحل الحسن الثاني, و كاين إنقلاب أوفقير, و فجيهة خرى دفع المجتمع المدني الثمن غالي فالأرواح و التنمية, و خلات تأتيرات على البنية الداخلية ديال المجتمع من الناحية السياسية و لإقتصادية والتنموية.
من بعد ما خدا الملك محمد السادس الحكم فالمملكة, طرد وزير الداخلية دريس لبصري لي كان الراجل التاني ف الدولة و كان معروف بزاف فسنوات لقرطاس, كيف ما فتح الملك محمد السادس بحث فلقضايا وسد ڭاع الصفحات لي كانت فالماضي لكحل، و أسس هيئة لإنصاف و المصالحة.
1955
1955 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1955 ف لإيرا لعامة ؤ لفترة د بعد لميلاد، نمرة 55 ف لقرن 20، ؤ نمرة 6 ف لعقد ديال عوام 1950.
1955 كيوافق 1374-1375 ف تّقويم لهيجري ؤ 2905 ف تّقويم لأمازيغي ؤ 11955 ف تّقويم لهولوسيني.
شباكية
تصغير|حلوى الشباكية الشباكية هي حلوى مغربية معروفة فرمضان لي كتوجد فكل بيت و أكلة أساسية فشهر رمضان، و غالبا ما كاتكال مع أتاي و الحريرة. و كتعتبر الشباكية من الحلويات لمعروفة و القديمة ف الطبخ المغربي. و أيضا كتشبه لحلوة الزلابية لي معروفة فالمشرق و المغرب.
الشباكية كتكون مغطية بالعسل و الجلجلان.
محمد بازوم
محمد بازوم (مزيود ف 1 يناير 1960) سياسي و كان رّئيس ديال لجمهورية د النيجر مابين 2021 و 2023. بازوم تحيد من لمنصب ديالو بعد إنقلاب عسكاري لي طرا ف يوليوز 2023.
بازوم كان رئيس ديال حزب النيجر د الديموقراطية و الشتيراكية، و داز من منصب ديال وزير الشؤون لبرانية من 1995 تال 1996، و عاوتان مابين 2011 و 2016.
تصغير|يمين|محمد بازوم معا [[أنطوني بلينكن]]
1954
1954 كيوافق 1373-1374 ف تّقويم لهيجري ؤ 2904 ف تّقويم لأمازيغي ؤ 11954 ف تّقويم لهولوسيني.
جامعة بابيش بولياي
جامعة بابش بولياي (ب Universitatea Babeș-Bolyai، Babeș-Bolyai Tudományegyetem، معروفة باختصار ؤ بي بي UBB) هي جامعة بحثية عامة جاية ف كلوج ناپوكا، رومانيا. كاتحتل المركز اللْوْل ف تصنيف الجامعات، لي بداتو وزارة التعليم والبحث الرومانية ف عام 2016.
جهة الشرق
جهة الشرق (بلأمازيغية: ⵜⴰⵎⵏⴰⴹⵜ ⵜⴰⴳⵎⵓⴹⴰⵏⵜ، بالفرانساوية: Oriental) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فالشرق ديال البلاد، و لعاصيمة ديالها هي وجدة، و مابين لمدون اللي كاينين فلجيهة: بركان وتاوريرت والناظور وجرادة وفيݣيݣ. عدد السكان على حساب لإحصاء اللي تدار فـ2014 وصل فهاد لجيهة لـ2,314,346. لميساحة ديال لجيهة هي 36,241 كم².
السكان فلأقاليم ديال لجيهة
هاد لجدوال كايبين لأقاليم ديال لجيهة والسكان ديالها:
لجغرافيا ولموناخ
جهة الشرق محاديها من لجانوب جهة درعة تافيلالت ومن الشمال لغربي جهة طنجة تطوان الحسيمة ومن لغرب جهة فاس مكناس. هاد لجيهة فيها بزاف ديال لخصائص لجغرافية بحال أنه دايز منها سلسلة لهيضاب لعالية، تلال لعيون وسهول أنݣاد، ؤويدان بحال واد كورت وواد ملوية وواد زا. لميساحة ديال لجيهة واصلة لـ49,266 كم². لموناخ فجيهة الشرق متنوع، ولاكين على لعوموم فالصيف سخون وناشف ؤفالشتا منتاعش وكاطيح فيه الشتا، أوبعض لمرات كايطيح التلج فالريوسا دالجبال والتلال لعاليين. هاد لجدوال كيعطي لمعلومات على لحرارة والشتا فمدينة وجدة اللي هي لعاصيمة ديال لجيهة.
لبينية التحتانية
150px|تصغير|يسار|لمحطّة ديال [[مطار وجدة أنݣاد الدولي فمدينة وجدة.]] مطار الناظور العروي الدولي هو مطار كاين فمدينة لعروي وكايسيرڤي لجيهة دالشرق. كيبعد لمطار على الصونطرڤيل ديال الناظور بـ30 كيلوميتر، وقريب من الطريق لوطنية 2 والطريق لوطنية 15 والطريق لوطنية 19. كيتعتابر سابع أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج.
مطار وجدة أنݣاد الدولي هو مطار كاين فمدينة وجدة. كيبعد لمطار على الصونطرڤيل ديال لمدينة بـ14 كيلوميتر، وقريب من لوطوروت ديال الرباط-وجدة. كيتعتابر ثامن أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج وكايقدر يهز 3.200.000 مسافر. كاين حتى مطار بوعرفة الداخلي ؤهو مطار كاين فمدينة بوعرفة. كيبعد لمطار على الصونطرڤيل ديال بوعرفة بـ2.7 كيلوميتر، وقريب من الطريق لوطنية 4 والطريق لوطنية 17. كيتعتابر هاد لمطار فلمغريب مطار داخيلي، وكايقدر يهز 100.000 مسافر فلعام.
لفلاحة
150px|تصغير|يسار|لفلاحة فلمينطاقة ديال [[تيزطوتين قريب من الناظور.]] لميساحة اللي ممكين تفلح فجيهة الشرق واصلة لـ892 ألف هيكتار (10% ديال لارض اللي صالحة للفلاحة فلمغريب). لميساحة لمسقية واصلة 111 ألف هيكتار. التلتاين ديال لينتاج دلحبوب فلمينطاقة كايجي من الشعير، من موراه لݣمح الطري وعاد لݣمح لقاصح ولينتاج ديال الدرة فلمينطقة ضعيف. لمينطاقة فيها بزاف دلمرارك دلغلة، واللي طاغي هو الليمون. التربية دلبهايم عندها بلاصة كبيرة فليقتيصاد دلجيهة. كاين تقريبا 3 دلمليون دالراس ديال لبهايم. الصيد لبحري فلجيهة وصل لينتاج ديالو فـ2012 لـ11 ألف طن بقيمة ديال 134 مليون ديال الدرهم.
السياحة
130px|تصغير|يمين| بحر الضاية دمارتشيكا ف[[ناضور|الناظور.]] وصل لعدد ديال لوطيلات فجيهة الشرق فعام 2012 لـ65 أوطيل اللي جا ليهوم 533 ألف سايح. لبحر ديال السعيدية فيه 15 كيلوميتر وكاين قبالة لبحر لبيض لمتوسط وقريب من أوروبا. فليام لعادية كايسكن فلمدينة قريب من 9000 واحد، ولكن فالصيف يقدر يوصل عدد السكان ل250 ألف. الضاية ديال مارتشيكا (شادة من بني نصار حتال أركمان وكادوز من الناظور) فيها 120 كلم² وفيها 25 كيلوميتر فالطول. لواحات ديال مدينة فيݣيݣ هما جغرافيا أكتر واحات قراب لأوروبا، وفيهوم واحد لكنز ميعماري كايتجلى فلقصور. كاينين بزاف ديال لعيون ولحامات فلجيهة، بحال لحامة دفزوان فبركان، وحامة بنقاشور فوجدة وعين مسعودة فالناظور. الرݣادة ديال بني يزناسن والرݣصات ديالها كايتعتابرو من الترات لمغريبي اللي كايجيو السياح على ودّيتو باش إيشوفوه.
مهدي (توضيح)
هادي صفحة د التوضيح، كلمة مهدي يمكن يكونو عندها هاد لمعاني:
قفطان
تصغير|بنيتة مغريبية بلقفطان لمغربي
لقفطان (من لفارسية خفتان) سمية ديال شكال د اللباس متشابهين لي كانلقاو ف شمال إفريقيا و الشرق لأوسط. التاريخ و لعادات د اللباس لمرتابطة بيها تقدر تبدّل من بلاد ل بلاد. بزاف د لمصادر كيݣولو بلي لقفطان أصلو من بلاد الرافدين (لعراق دابا).
ف لمغريب
لقفطان لمغريبي عندو خصوصية على النواع لخرين د لقفاطن و شعبيتو كبيرة ف بزاف د لبلدان، بحال ف دزاير و دول الخليج بحال الامارات.
لقفطان بان ف لمغريب ف لقرن 13 ف لعهد لمريني، و كانو كيلبسوه لملوك. كاينين ربعة د الستيلات لأساسيين د لقفطان ف لمغريب هوما الشمالي، لفاسي، لمكناسي و الرباطي.
لقفطان دابا كيلبسوه لعيالات بوحدهوم، و ف لعادة كيكون پياسة وحدة. لقفطان من جوج پياسات كيتسمّا تكشيطة.
ف دزاير
لقفطان نتاشر ف الدزاير بعدما دخلات لعندهم الدولة العثمانية حيت كان لباس ريجالي ومع الوقت بدا كيتطور حتا لبساتو المرأة تاهيا.
جهة طنجة تطوان الحسيمة
جهة طنجة تطوان الحسيمة (بلأمازيغية: ⵜⴰⵎⵏⴰⴹⵜ ⵜⴰⵏⵊⴰ ⵜⵉⵟⵟⴰⵡⵉⵏ ⵍⵃⵓⵙⵉⵎⴰ، بالفرانساوية: Tanger-Tétouan-Al Hoceïma) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فالشمال ديال البلاد، و لعاصيمة ديالها هي طنجة، و مابين لمدون اللي كاينين فلجيهة: تطوان ولحسيمة ولعرايش وشفشاون ولمضيق وأصيلة. عدد السكان على حساب لإحصاء اللي تدار فـ2014 وصل فهاد لجيهة لـ3,556,729. لميساحة ديال لجيهة هي 13,712 كم².
السكان فلأقاليم ديال لجيهة
هاد لجدوال كايبين لأقاليم ديال لجيهة والسكان ديالها:
لجغرافيا ولموناخ
تصغير|غابة تلاسمطان ف[[شفشاون|150بك]] جهة طنجة تطوان الحسيمة محاديها من لجانوب جهة فاس مكناس وجهة الرباط سلا القنيطرة ومن الشرق جهة الشرق. هاد لجيهة فيها بزاف ديال لخصائص لجغرافية بحال أنه دايز منها جبال الريف ؤويدان بحال واد لوكوس وسهول بحال السهل الطنجي اللي كاين مابين لمضيق دجبل طارق ولمحيط لأطلسي وسهل اللوكوس. لميساحة ديال لجيهة واصلة لـ17,262 كم². لموناخ ديال لجيهة متنوع. لمينطقة اللي ما بين لعرايش ومارتيل تقدر تطيح فيها 700 ملم ديال الشتا فلعام. لمينطقة اللي كاينة فالشرق ديال لجيهة كاتطيح فيها 400 ملم فلعام. فجبال الريف تقدر توصل هاد لكميات حتالين 1800 ملم فلعام فلغرب وماكاتفوتش 600 ملم فالتلال شرق واد أورينݣا. لحرارة كاتبقى دافية فالصيف ومعتادلة فالشتا. هاد لجدوال كيعطي لمعلومات على لحرارة والشتا فمدينة طنجة اللي هي لعاصيمة ديال لجيهة.
لبينية التحتانية
150px|تصغير|يسار|[[الطريق الوطنية نمرة 16 (لمغريب)| أولا طريق الساحل دلمتوسط]] مطار طنجة الدولي أولا مطار طنجة بن بطوطة هو مطار كاين فمدينة طنجة وكايسيرڤي لجيهة ديال جهة طنجة تطوان الحسيمة. كيبعد لمطار على الصونطرڤيل ديال طنجة بـ15 كيلوميتر، وقريب من لوطوروت ديال طنجة -الرباط. كيتعتابر خامس أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 1.250.000 مسافر.
مطار تطوان الدولي أولا مطار تطوان سانية الرمل هو مطار كاين فمدينة تطوان وكايسيرڤي لجيهة. كيبعد لمطار على الصونطرڤيل ديال لمدينة بـ4 دلكيلوميتر، وقريب من لوطوروت ديال تطوان - لفنيدق. كيتعتابر رقم 14 فتلرتيب أكبر لمطارات فلمغريب من ناحية عدد لمسافرين، وكايقدر يهز 50.000 مسافر.
لوطوروتات اللي دايزين من لجيهة هوما لوطوروت لخامس اللي كايدي من طنجة للرباط وكايدوز من بزاف دلمدون فلجيهة اللي ما بينها لقصر الصغير وملوسة وأصيلة ولعرايش، ولوطوروت السابع اللي صغير فالطول ديالو (28 كيلوميتر)، كايبدا من تطوان وكايدوز من لملاليين ولمضيق وكايسالي فلفنيدق. الطرقان لوطنية اللي دايزة من لجيهة هي: الطريق الوطنية نمرة 1 (لمغريب) والطريق الوطنية نمرة 2 (لمغريب) و الطريق الوطنية نمرة 8 (لمغريب) و الطريق الوطنية نمرة 13 (لمغريب) و الطريق الوطنية نمرة 16 (لمغريب) و الطريق الوطنية نمرة 29 (لمغريب). (ورّك على الطريق إلى بغيتي تمشي للمقالة ديالها!)
الصيناعة
تصغير|لاكوط ديال [[طانجا|طنجة|يسار|150بك]] الصيناعة فلجيهة عندها دور كبير فلقتيصاد ديالها وديال لبلاد. مينطقة طنجة بوحدها عندها 25% ديال ليستيتمارات و20% ديال لپيرصونيل. لجيهة ف2013 كان عندها 905 ديال لوزينات ولمؤسسات ديال الصيناعة، اللي وصلات لقيمة ديالها فنفس لعام لـ55 مليار درهم مغريبية، واللي تصدرات منها 28 مليار ديال الدرهم، بعضها من لمرسى دطنجة لمتوسط. الصيناعة التقليدية فلجيهة عندها دور كبير فالتنمية ديال لجيهة. 23 ألف معلّم ف2013 خدمو فمجالات ديال الجلد والتوب ولحديد لمطروݣ والنجارة التقليدية. لمينات فلجيهة كاينتجو بزاف ديال لمعادين اللي كاينين فقلب جبال الريف، واللي منها الدهب ولحديد. منطقة لحسيمة فيها 29% ديال لمينات فلجيهة، تابعاها لفحص-أنجرة (27%) وطنجة-أصيلة (11%).
السياحة
150px|تصغير|يمين|مدينة [[لمضيق]] السياحة عندها حتا هي دور كبير فالتنمية ديال هاد لجيهة. ف2015 وصل لعدد ديال لوطيلات لمكلاصيين ل168 أوطيل فيهوم 17 ألف فراش، اللي ستاقبلو 606 ألاف ديال السياح من برا، واللي دوزو كتر من مليون و29 ألف ليلة سياحية. الناس ديال الصبليون هوما اللولين فترتيب عدد السياح (102 ألف و76 صبليوني) وعاد باش لفرانصيص (109.423 ديال السياح). عدد السياح لمغاربة اللي مشاو للجيهة وصل لعدد ديالهوم ل632 ألف. كاين بزاف مايتشاف فجهة طنجة تطوان لحسيمة، اللي مابينو: لمدينة لقديمة ديال تطوان ومدينة طنجة وأصيلة ولحسيمة. لبحر دلمحيط لأطلسي كايتمارس فيه الرياضة ديال السورف، والساحل ديال لبحر لبيض لمتوسط كايتدار فيه رياضة لعومان ولغوص. لمآتير التاريخية فلجيهة كتار، بحال لمغارة دهيراقل ومدينة ݣطّة ولقبور الرومانية ولمدينة لأترية ديال ليكسوس. كاينين منتجعات ديال الطبيعة بحال أقشور فمدينة شفشاون وتهدارت فطنجة ومنتجاع الزرقة فتطوان.
السيدا ف المغريب
تصغير المغرب تايتصنف واحد من أفضل البلدان ف منطقة شمال إفريقيا و الشرق الأوسط ف التعامل مع وباء الإيدز ولي كيتسمى السيدا، هاد التصنيف تايتبنى على حساب القدرة البحثية والأنظمة دالمراقبة و الإستجابات الشاملة المدعومة بالأدلة.
نظرة عامة
عام 2009 كان فالمغرب تقريبا 26.000 مراض بڤيروس نقص المناعة البشرية. بين عام 2009 و 2010. أسباب الإصابة فالمغرب كاتختالف بين: الخدامات د الجنس (FSWs). الرجال لي كيمارسو الجنس مع رجال (MSM)، لي كيديرو المخدرات ب ليبرة (IDUs). كتشكل العلاقات الجنسية بين المغايرين (Heterosexual) غي 7٪ من الإصابات بڤيروس نقص المناعة البشرية (HIV). كيبان بلي المعرفة بڤيروس نقص المناعة البشرية / الإيدز مرتفعة تال واحد لحد مقارنة بمجموع السكان.
صيونص د بلعاني
تّمييز مابين شنو لي صيونص ؤ شنو لي صيونص د بلعاني عندو توابيع علمية، فلسافية، ؤ سياسية.
أراء
لفلكي كارل سيݣان كيعتابر بلي لإيمان ب صّيونص د بلعاني هوّا "لغلطة ديال نّيضام تّعليمي لي ماكيقرّيش لمنهاجية د تّفكير". لعالم د لبيولوجيا ريتشارد داوكنز كيعتابر بلي "سّداجة لي كيستاغلوها لمونجّيمين ؤ لأدعياء لإنجيليين ؤ لموشعودين ب شلا نواع تقدر تكون عادية ؤ صحية عند درّي صغير، ولاكينها ماشي صحية ؤ مامقبولاش عند بنادم راشد".
فريد الأنصاري
فريد الأنصاري، (تولد ف عام 1960 ف إقليم الراشيدية، لمغريب، توفى ف 5 نوفمبر 2009 ف تركيا). هو فقيه ؤ عالم دين ؤأديب، شد الدكتوراه فالدراسات لإسلامية تخصص أصول الفقه، خدم رئيس الدراسات لإسلامية ف كلية الأداب، جامعة مولاي سماعيل ف مكناس، وأستاذ لأصول لفقه ؤمقاصد الشريعة ف نفس الجامعة. خدم عضو فالمجلس العلمي لأعلى ف المغرب ؤرئيس لمجلس لعلمي د مدينة مكناس، توفى بعد صراع مع لمرض بزاف ديال السنوات، ف مدينة إسطنبول التركية، وخداو لجثمان ديالو ل مدينة مكناس لي غادي يتدفن فيها فمقبرة الزيتون.
كاپتن أمريكا
كاپتن أمريكا (بالإنجليزية: Captain America) هو شخصية بطل خارق خيالية تيبان ف المجلات المصورة اللي تتنشرها مارڤل كومكس. الشخصية ألفها جو سايمون وجاك كيربي. بان أول مرة فكاپتن أمريكا كومكس #1 ف مارس 1941 ونشرها تايملي كومكس، لي تحولات لمارڤل كومكس.
كاپتن أمريكا تدار باش يكون جندي خارق تيحب الوطن ديالو وتيحارب دول المحور ف الحرب العالمية الثانية وكان أشهر شخصيات تايملي كومكس فلفترة تالحرب. ونخافضات شعبية الأبطال الخارقين ملي سالات الحرب ومبقاش تتنشر قصص كاپتن أمريكا ف 1950. وعاودات مارڤل كومكس حيات كاپتن أمريكا ف 1964 وبقا تيتنشر حتا لديك الوقيتا.
كاپتن أمريكا كان أول شخصية من مارڤل كومكس تتبان خارج إطار تالقصص المصورة فالأفلام والمسلسلات. لعب دور ديالو المومثيل كريس إيڤانز ف كاپتن أمريكا: المنتقم الأول (2011) والمنتقمون (2012) وكاپتن أمريكا: جندي الشتاء (2014) والمنتقمون: عصر ألترون (2015)، وفي فيلم كاپتن أمريكا: الحرب الأهلية (2017)، والمنتقمون 2018، والمنتقمون نهاية اللعبة2019.
ف 2011، آي جي إن حط كاپتن أمريكا فالمركز 6 فالقائمة ت «أفضل 100 بطل كتب مصورة»، وفالمركز ثاني فقائمة «أفضل 50 منتقم» ف 2012.
جامعة يوليو هاتسيݣانو للطب و الصيدلة
جامعة يوليو هاتسيݣانو للطب و الصيدلة (بالرومانية Universitatea de "Medicină și Farmacie "Iuliu Hațieganu، ولا UMF Cluj) جاية ف كلوج ناپوكا، رومانيا، و هي أقدم مؤسسة للتعليم الطبي ف الأردل (ترانسيلڤانيا)، تكميلة ديال كلية الطب لي تأسسات عام 1919، كجزء من جامعة داسيا الفوقانية. الجامعة فيها كتر من 6000 طالب محلي و دولي ، و 2400 طبيب مقيم ، بالإضافة لكتر من 1100 معلم وباحث. سماوها على شرف العالم يوليو هاتسݣانو Iuliu Hațieganu. تصنفات الجامعة على أنها "جامعة بحثية وتعليمية متقدمة" من قبل وزارة التربية والتعليم.
المنشورات
مجلة كلوج الطبية Clujul Medical (سيت الرسمي) كتنشر ربعة د الأعداد كل عام.
لمزاود
الموقع الرسمي ديال الجامعة بالرومانية، النݣليزية و الفرنسوية
آ سي ميلون
آ سي ميلون ولاّ آ سي ميلانو ولاّ لجمعية د كورة د ميلانو (بالطاليانية: Associazione Calcio Milan)، هيّا فرقة طاليانية د لكورة كاتلعب ف لبوطولة اللولة د الطاليان (سيري آ). هاد لفرقة تأسسات عام 1899. التيران لي كاتلعب فيه سميتو سان سيرو، و جا ف لمدينة د ميلانو. التيران كيرفد 80.018 واحد.
لجوائز
ربحات آ سي ميلون بزاف د لجوائر و لبطولات ف لمسيرة ديالها، منها:
لفتوحات لإسلامية اللولة
لفتوحات لإسلامية لّولة، لي معروفة تا ب لفوتوحات لعربية هيّا سلسلة د لمطايفات لعسكارية لي بدات ف لقرن 7 لميلادي، فاش محمد ؤ لأتباع ديالو د لمسلمين قدرو يوحّدو لجزيرة لعربية. هاد لپروصي ستامر تحت لخلافة رّاشدة ؤ لخلافة لأموية ؤ عطا إمبراطورية شادة من وسط ؤ جنوب أسيا، تال إيبيريا.
1957
1957 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1957 ف لإيرا لعامة ؤ لفترة د بعد لميلاد، نمرة 57 ف لقرن 20، ؤ نمرة 8 ف لعقد ديال عوام 1950.
1957 كيوافق 1376-1377 ف تّقويم لهيجري ؤ 2907 ف تّقويم لأمازيغي ؤ 11957 ف تّقويم لهولوسيني.
1956
1956 هوّا عام مكبس ف تّقويم لڭريڭوري بدا نهار لحد ؤ سالا نهار تنين. هوّا لعام نمرة 1956 ف لإيرا لعامة ؤ لفترة د بعد لميلاد، نمرة 56 ف لقرن 20، ؤ نمرة 7 ف لعقد ديال عوام 1950.
1956 كيوافق 1375-1376 ف تّقويم لهيجري ؤ 2906 ف تّقويم لأمازيغي ؤ 11956 ف تّقويم لهولوسيني.
توردا
لمدون التويمية
توردا متوأمة مع:
تهلية شخصية
تصغير|مرا كاتاخد [[ماصاج]] التهلية الشخصية (ب ، ب لعربية العناية الشخصية) هوّا لپروصي ديال لهتيمام ب الدات و لحوايج لي نافعين ل لفرد، بحيت لفرد كيتهلّا ف راسو، لي كيشمل تصرفات كيشجّعو على تطوير الدات من نواحي صّحة، تّعامل معا لأمراض بشكل مسبّق و فعّال، ؤ تحقيق سّعادة و رّاحة د نّفس و د لكسدة بشكل عام.
وخا تّهلية شّخصية مفهوم لي خدا هتيمام كبير ف سّنوات لّخرة، راه عندو أصول قديمة. واحد من أول نّاس لي هضرو عليه كان لفيلسوف ليوناني سقراط لي كان لمؤسس ديال لحاراكة د تّهلية شّخصية ف ليونان لقديمة. لهتيمام ب دّات عند لفرد د بنادم و ب نّاس لي قراب ليه طبيعة ف بنادم لي كاينين أدلة عليها من فترات قبلتاريخية.
معركة إسلي
معركة إسلي هي معركة ناضت ف واد إسلي لقريب ل وجدة بين عسكر لمغريب و فرنسا ف 14 غشت 1844 ب سباب لمعاونة د سلطان لمغريب لمولى عبد رحمان للمقاومة تاع دزاير ضد فرنسا لي كايتزعمها الأمير عبد القادر الجزائري، الشي لي خلى الفرنسيين يهاجمو لمغريب و يضربو ميناء طنجة لي مات فيه أكثر من 155 ميت و تضرب تا ميناء تطوان و ميناء أصيلة. سالات لمعركة بربيح ديال الفرنسيين، و فرضو شروط قاسحة على لمغريب لي هيا تدي فرنسا شي أراضي مغربية عقاب ليه، و فرضات فرنسا غرامة مالية على لمغاربة و منعاتهوم باش يقدمو الدعم ل دزاير.
تتسمى هاذ لإتفاقية معاهدة للا مغنية تسينات ف 1845 و بينات هاذ لمعركة ضعف تاع لمخزن لمغربي ف ديك لوقيتا. و من هاد شروط:
شرط لول: تخلي لحدود مسدودة بين لمغريب و دزاير كيما كانت بين سلاطين لعثمانيين و سلاطين لمغريب لفايتين
1958
1958 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1958 ف لإيرا لعامة ؤ لفترة د بعد لميلاد، نمرة 58 ف لقرن 20، ؤ نمرة 9 ف لعقد ديال عوام 1950.
معركة إسلي
لخلفية
من بعد حادثة لفرفارة لي بسبابها حتلات فرنسا دزاير عام 1830، بدات المقاومة ديال دزايريين ب لقيادة تاع الأمير عبد القادر. المغريب ف هاذ لوقيتا كان تيدعم دزايريين و الأمير عبد القادر ملي تغلب ضد فرنسا، نساحب للأراضي د لمغريب، و بالتالي قرر الجيش الفرنسي يتبعو و يفوت لحدود تاع دزاير للمغريب، فديك لوقيتا قرر سلطان لمغربي أبو الفضل عبد الرحمن بن هشام يصيفط ولدو باش يتلاقا معا لعسكر ديال فرنسا بجيش لعدد ديالو 25000 مقاتل على لأكثر.
المعركة
خسر الجيش المغربي دغيا و تسحق ب لمدفعية دفرنسا. و سبب لول تاع لخسارة هو الجهل المطلق للتفوق د العسكر ديال فرنسا، و اعتماد الجيش المغريبي على قوات تقليدية.
نتائج
مباشرة: ماشي مباشرة:
جهة الدار البيضاء سطات
جهة الدار البيضاء سطات (بلأمازيغية: ⵜⴰⵏⴱⴰⴹⵜ ⵏ ⴰⵏⴼⴰ ⴰⵥⵟⵟⴰⴹ، بالفرانساوية: Casablanca-Settat) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فالشمال لغربي ديال البلاد، و لعاصيمة ديالها هي الدار لبيضا، و مابين لمدون اللي كاينين فلجيهة: لمحمدية وسطات والجديدة وبرشيد وبنسليمان. عدد السكان على حساب لإحصاء اللي تدار فـ2014 وصل فهاد لجيهة لـ6,861,739. لميساحة ديال لجيهة هي 19,448 كم².
السكان فلأقاليم ديال لجيهة
هاد لجدوال كايبين لأقاليم ديال لجيهة والسكان ديالها:
التطور ديال شحال دالسكان
جدوال كايعطي التطور ديال سكان لجيهة:
لجغرافيا ولموناخ
150px|تصغير|يسار|شجار لكاليپتوس فغابة [[بوسكورة]] جهة الدار البيضاء سطات محاديها من الشمال الشرقي جهة الرباط سلا القنيطرة ومن لجانوب الشرقي جهة بني ملال خنيفرة ومن لجانوب جهة مراكش آسفي. هاد لجيهة فيها خصائص جغرافية بحال أنه دايز منها واد أم الربيع وواد لمالح وسهول الشاوية ودكالة وتادلة، وهضاب فلرض مابين كازا والجديدة. لميساحة ديال لجيهة واصلة لـ19.448 كم². لموناخ فهاد لجيهة تقريبا بحال لموناخ ديال جارتها اللي فالشمال واخا كاين فرق صغير: لقرب ديال لجيهة للمحيط لأطلسي خلا لموناخ ديالها إيكون محيطي حدا لبحر وكايولّي قارّي كلما كيفوت لواحد للداخل. التساقوطات فلجيهة كاتراوح مابين 220 و760 ملم، ولحرارة ما بين 7 ديال الدرجات فالشتا كأقل درجة و38-40 درجة فالصيف وتقدر تفوتها ݣاع، والاكين هاد لحارارة كاتبقى غير بعض ليام فلعام. هاد لجدوال كيعطي لمعلومات على لحرارة والشتا فمدينة الدار لبيضا اللي هي لعاصيمة ديال لجيهة.
لبينية التحتانية
150px|تصغير|يسار|تصويرة [[مطار محمد الخامس الدولي]] مطار محمد الخامس الدولي أولا مطار الدار لبيضا الدولي هو مطار كاين فمدينة الدار البيضاء كايسيرڤي لجيهة ديال الدار البيضاء سطات. كيبعد لمطار على الصونطرڤيل ديال لمدينة بـ31 كيلوميتر، وقريب من لوطوروت ديال لوطوروت ديال الرباط - آسفي ولوطوروت ديال الدار البيضا - أݣادير. كيتعتابر أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فـ1943 وبناوه لميريكان وكايقدر يهز 14 دلملاين ديال لمسافرين.
لوطوروت اللولة أولا لوطوروت ديال الرباط - آسفي أولا هي أوطوروت كاتربط ما بين الرباط فجهة الرباط سلا القنيطرة و آسفي فجهة مراكش آسفي، ودايزة من لجيهة ديال كازا سطات فبوزنيقة ولمحمدية. لوطوروت التالتة أولا لوطوروت ديال الدار البيضا - أݣادير أولا هي أوطوروت كاتربط ما بين الدار البيضا ودايزة فلمدون ديال النواصر، برشيد وسطات وغادة حتال أݣادير فجهة سوس ماسة.
لوطوروت الرابعة أولا لوطوروت ديال برشيد - خنيفرة أولا هي أوطوروت وكاتربط ما بين برشيد فجهة الدار البيضاء سطات ودايزة من بن أحمد و غادة حتال بني ملال فجهة بني ملال خنيفرة. الطرقان لوطنية اللي دايزة من لجيهة هي:  و   و   و   و   و. (ورّك على الطريق إلى بغيتي تمشي للمقالة ديالها!)
لفلاحة
150px|تصغير|يمين|سهول الشاوية قريب من مدينة سطات 140px|تصغير|يسار|لفلاحة فجوايه [[سيدي محمد بن رحال حدا أوطوروت 3.]] لفيلاحة فلجيهة ديال كازا سطات مخدمة 53% ديال السكان لخدّامين، على ميساحة ديال لفلاحة كاتوصل 13% من لرض ديال لفلاحة فلبلاد، وهي واصلة ل1.335.639 هيكتار و95% ديال هاد لرض كاينة فالجديدة و[[سطات]]. لميساحة ديال لرض اللي كاتسقى واصلة ل8% فلجيهة (84 ألف هيكتار). لجيهة كاتنتج جميع لحوبوب اللي معروفة فلبلاد، وفعام 2012 وصل لينتاج ل8.5 مليون دلقنطار. فتربية لبهايم وصل لعدد ديال الريوس دلبݣر 549 ألف راس، ولعدد ديال لمعاز وصل ل47 ألف راس ولعدد ديال لغنم وصل ل2 دلمليون و420 ألف راس. فالصيد لبحري سجلات لجيهة ديال كازا سطات ف2012 واحد لكمية اللي ما فايتاش 8% من لينتاج لوطني، حيتاش الطريقة ديال الصيد مازال تقليدية ومامجهزاش. لكمية ديال الصيد فداك لعام وصلات ل32 ألف طن، و15 ألف منها تصيدات وتخوات فلمرسى ديال الدار لبيضا، وكتر من 3500 تخوات فلمرسى ديال الجديدة، واللي بقا شي فالجرف الصفر ولاخر فلمحمدية.
الصيناعة
150px|تصغير|يسار|قصبة [[بولعوان]] الصيناعة فلمغريب بيضاوية بمتياز. لجيهة ديال كازا سطات فيها 3113 وحادة صيناعية اللي كاتصدر 53% ديال لينتاج دلمغريب، واللي فيها 64% ديال لينتاج فلمغريب و48% ديال ليستيتمارات. لقيطاع اللي مخدّم بزاف ديال الناس هو لقيطاع ديال تحويل لمونتاجات ديال لماكلة، واللي كايخدم 41% ديال الشغيلة الدايمة و86% ديال لپيرصونيل لموسمي. لمواريد لمعدينية ديال لجيهة كتيرة، ولكن التنوع ديالها محدود، حيتاش كاين بزاف غير لحديد ولملحة ولباريتين، ولكين هاد لقيطاع كايعاني من السدّان ديال لوزينات حيتاش هادشي ما بقاش منو مدخول كتير كيما كان قبل. هاد لجدوال كايقارن لمعطايات ليقتيصادية ديال لجيهة ديال لجيهة مع لمعطيات ديال لمغريب:
السياحة
150px|تصغير|يمين|[[جامع لحسن التاني فمدينة كازا]] تصغير|يسار|لموسم ديال [[مولاي عبدالله|مولاي عبدالله أمغار قريب من الجديدة|150بك]] فلجيهة كاينين 115 أوطيل مكلاصين (6% من لوطيلات دلبلاد)، اللي فيهوم قريب من 20 ألف فراش، واللي كاينين فقريب من 10 آلاف بيت. ف2012 تسجلات 2 دلمليون ليلة سياحية أغلبيتها فكازا والجديدة. الناس كاتجي بزاف من فرانسا، الصبليون، النݣليز، الطاليان وميريكان. كاين بزاف مايتشاف ومايدر فجيهة الدار البيضا سطات، اللي عزيز عليه لمدون لقدام يقدر إيمشي للمدينة لقديمة ديال الجديدة أولا ديال كازا. كاين بحورة زوينين وأنشطة سياحية معاهوم (السورف ولغطس....) فلواليدية ولمحمدية وبوزنيقة والصخيرات، وزيد عليهوم طاماريس وسيدي بوزيد وسيدي رحال الشاطئ وسيدي عابد. كايكون موسم ديال لخيول ولفروسية فمولاي عبدالله، ولواحد إيقدر إيمشي للطبيعة فبولعوان وبن أحمد وسيدي بنور وبنسليمان. لغابة ديال بوسكورة فيها شجر لكاليپتوس ومدينة سطات معروفة بالطبيعة ولفلاحة ديالها. مدينة أزمور دايز منها واد أم الربيع بالضايات ديالو لواعرين واللي فيهوم حياوانات وطيور كاينين غير فلمغريب.
محمد المنور (كاتب مسراحي)
محمد المنور كاتب ؤ مومتيل ؤ موخريج مسراحي مغريبي. لمسرحيات ديالو كاتعلاج قضايا ديال لحياة ليومية د لمغاربا، بحال صّحة ؤ تّعليم، لبيطالة، لهيجرة ؤ غيرها، ب أسلوب كوميدي. شارك أيضا ف بزاف د تّضاهورات تّقافية كا موخريج ؤ مومتيل ؤ مونضّيم، ؤ كا عضو ف لجان د تّحكيم ديال موسابقات.
وينڭ شون
وينڭ شون هو فن د لمدابزة شينوي، لأصل ديالو من لجنوب د شينوا، لانطريما ديالو تاعت دّبزة لمتلاحمة، من بينها تقنيات ليد لخاوية و سّلاحات. وهو من أساليب لكونڭ فو تاع مدرسة لجنوب. تيتعتابر قوي مقارنة معا لأساليب لخرين، و تا تّعلام ديالو ساهل و ممكن ل كلشي. تشهر منين تعرض فيلم ييپ مان، و نتاشر ف ڭاع لعالم و باقي بزاف د لمعلمين لمشهورين ديالو حيين.
لحتيباس لحراري
تصغير|لڭازات د بيت لغرس كا يخليو الشعا د الشمش يدوز من وسط لغلاف لجوي، ؤ يسخن لكوكب، ولكن كا تشرب ؤ تعاود تشع ليشعاع التحت-من-حمر (السخونية) للي كا يطلق السطح د لكوكب تصغير|تحليل كوانتيتف: الطاقة كا تسركل بين لفضاء، لغلاف لجوي، ؤ السطح د لارض، مع لڭازات د بيت لغرس ف لغلاف الجوي للي كا تشرب ؤ تعاود تطلق ليشعاع د السخونية ؤ بالتالي كا تأتر ف الميزان الطاقي د لارض.
لحتيباس لحاراري ؤلا لمفعول د ڭازات بيت لغرس، هو واحد الپروسيس للي كا يجرا فاش الطاقة الجاية من الشمش د شي كوكب كا تختارق لغلاف لجوي د داك لكوكب ؤ كا تسخن ليه السطح ديالو، ولكن لڭازات د بيت لغرس ف لغلاف لجوي كا تمنع طرف من ديك السخونية ما ترجع نيشان ل لفضاء، ؤ النتيجة هي أن لكوكب كايزيد يسخن. المفعول د لحتيباس لحراري الطبيعي كايخلي لارض ما تهبطش ل درجة حرارة ديال التجمد للي كان ممكن تنزل ليها كون ما كانو فيها حتى ڭازات ديال بيت لغرس. زيد على هادشي، الزيادة على لموعدال الطبيعي د ڭازات بيت لغرس للي كا يتسبب فيها النشاط لبشري كا تخلي لارض تزيد تسخن مع الوقت كثر من ما هي ديجا سخونة.
بيت لغرس
تصغير|نبتة ڤيكطوريا أمازونيكا ف وسط من بيت غرس عملاق ف الجردة البستانية د سانت پيطرسبورݣ
بيت لغرس ؤلا بيت الجاج (النݣليزية: Greenhouse ؤلا Glasshouse) (الفرانساوية: Serre) (لعربية: الدفيئة) هي واحد لبنية للي لحيوط ؤ السقف ديالوها مصاوبين ب لاساس من مواد شفافة بحال الجاج ؤ للي كا يكبر فيه لغرس للي كا يحتاج ضروف مناخية مضبوطة. هاد البنيات ممكن الكبر ديالها يتراوح من برارك صغار ل صروحا صناعيين عملاقين. الداخل د بيت الغرس كا يولي دافي على لخارج ديالو فاش كا يتعرض ل الشعا تاع الشمش ؤ بالتالي كايحمي الغرس للي من وسطو من لبرد ف وقيتة الليالي. تصغير|شتلات د [[ماطيشة صالحين ل لغرس ف بيت غرس صناعي كبير ف هولاندا]]
بزاف د بيوت لغرس عبارة على مجمعات صناعية هاي طيك ل لينتاج تاع الخضرة، الورد، ؤ الديسير. بيوت لغرس تاع الجاج كا تكون عامرة ب لماطيريل تاع التسخان، التبراد، الشعا، ؤ ممكن تكون مونيطوري ب لورديناطور باش تؤپتيميزي الضروف د النمو د لغرس. بزاف د التقنيات كاتخدّم باش تمانادجي الضروف د النمو د الغرس. من بينها: درجة الحرارة د الهوا، الروطوبة النسبية، ؤ البعد على الضغط د التبخّور. هادشي كامل باش توفر أحسن مناخ ممكن للتربية د شي غرسة.
التاريخ
لفيكرة د غرس نبتات ف وسط محكوم كانت موجودة من يامات الرومان. ليمراطور الروماني تيبيروس كان كاياكل لفݣوس يوميا. الجرادنية الرومانيين كانو كايخدّمو طرقان صناعية (كاتشبه لبيت لغرس) باش يوفروه ليه على طول العام. الفݣوس كان كاينزرع ف كرارس ب الروايض للي كانو كا يعرضوها للشمش ب نهار ؤ كا يدخلوها ب ل الداخل ب الليل باش تبقى دافية.
لقرن 19م
تصغير|بيوت لغرس لملكية د لايكن، [[بريكسيل|بروكسيل، بلجيكا، مثال على لمعمار د بيوت لغرس ف لقرن 19م.]]
لعاصر الدهبي د بيوت لغرس كان ف النݣليز ف لفترة لڤيكطورية فين أكبر بيوت لغرس ݣاع تبناو؛ هاد بيوت لغرس ب قوة ما كانو عاليين كان ممكن تخشي من وسطهم شجر عالي ل درجة تسماو ب بيوت النخيل.
1959
1959 كيوافق 1378-1379 ف تّقويم لهيجري ؤ 2909 ف تّقويم لأمازيغي ؤ 11959 ف تّقويم لهولوسيني.
عبدالله بن سليمان
أبو عبدالله محمد بن سليمان لي معروف ب عبدالله بن سليمان هو زعيم أمازيغي مصمودي أصلو من لقبيلة د مسقعلة ف تينمل، ف لأطلس لكبير لمغريبي. كان عضو ف لمجليس د لعشرة، لي هو لمجليس لكبير ف لحركة لموحدية، بحال خوه يوسف بن سليمان.
محمد أمقران
محمد أمقران كان ضابط ديال السلاح الجوي دلمغريب، و كان تعدم مورا لمحاولة د الإنقلاب د 1972 المعروف ب إنقلاب الطيارين